Diari Oficial de la Generalitat Valenciana


Sumari del DOGV 465, del 13-11-1986 (1986/807534)

LLEI de la Generalitat Valenciana 4/1986, de 10 de novembre, de creació de l'Entitat <<Ferrocarrils de la Generalitat Valenciana>>.
-----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1986/11/10/4**

### Versions

 01/01/2013 - Actualitat  01/01/1997 - 31/12/2012  Text inicial: 14/11/1986 - 31/12/1996 

### Dades del document

Número de DOGV
:   465

Data del DOGV
:   13-11-1986

Secció del DOGV
:   DISPOSICIONS GENERALS

Número del document
:   1986/807534


Data del document
:   10-11-1986

Organisme emissor
:   Presidència de la Generalitat

Tipus de document
:   Llei

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 01.01.2013 –**

 

**Llei de la Generalitat Valenciana 4/1986, de 10 de novembre, de creació de l'Entitat "Ferrocarrils de la Generalitat Valenciana".**

 

[**(DOGV núm. 465 de 13.11.1986)**](http://www.docv.gva.es/datos/1986/11/13/pdf/1986_807534.pdf) **Ref. 1830/1986**

 

 

Sia notori i manifest a tots els ciutadans, que les Corts Valencianes han aprovat, i jo, d'acord amb el que estableixen la Constitució i l'Estatut d'Autonomia, en nom. del Rei, promulgue la següent Llei:

 

 

PREÀMBUL

 

L'article 148.1.5 de la Constitució Espanyola disposa que les Comunitats Autònomes podran a s sumir competències s obre els ferrocarrils l'itinerari dels quals transcórrega íntegrament dins del seu territori.

D'altra banda, l'article 31.15 de l'Estatut d'Autonomia de la Comunitat Valenciana atorga la competència exclusiva de la Generalitat Valenciana sobre els ferrocarrils, sense perjudici de que disposa el número 21 de l'apartat 1) de l'article 149 de la Constitució.

El Reial Decret 299/1979, de 26 de gener, disposà el traspàs a l'extingit Consell del País Valencià de les competències sobre l'establiment, l'organització, l'explotació i la inspecció dels ferrocarrils que circulen íntegrament pel seu territori i que no estiguen integrats en RENFE, excloent, no obstant això, els serveis ferroviaris explotats per FEVE en el dit territori.

Assumides per la Comunitat Valenciana les funcions i serveis transferits en règim de pre?autonomia, i amb la finalitat de completar el mandat constitucional i estatutari anteriorment citats, la Comissió Mixta de Transferències, prevista en la disposició transitòria quarta de l'Estatut, després de considerar la conveniència i l'oportunitat d'efectuar el traspàs dels serveis ferroviaris explotats per Ferrocarrils de Via Estreta de l'Estat en territori de la Comunitat Valenciana, va adaptar en la reunió del dia 30 de juliol de 1985 l'acord adient, l'efectivitat del qual ha quedat plasmada en el Reial Decret 1496/1986, de 13 de juny, sobre traspàs a la Comunitat Valenciana dels serveis ferroviaris explotats per Ferrocarrils de Via Estreta (FEVE).

En el dit acord es va preveure simultàniament a l'efectivitat del traspàs, l'aprovació d'un Conveni que en determinarà les condicions, en el qual seran parts l'Administració de l'Estat, la Generalitat Valenciana i FEVE, i en el qual s'estableix que la Comunitat Valenciana constituirà una Empresa o Ens Públic que as sumirà l'explotació i gestió dels serveis que es traspassen.

Per donar compliment a aquest compromís, i de conformitat amb l'article 58.2 de l'Estatut d'Autonomia, es fa necessària la creació, mitjançant aquesta Llei, d'una Entitat de Dret Públic que, amb personalitat jurídica pròpia i independent de la Generalitat, explote i gestione, en règim d'empresa mercantil, els serveis ferroviaris que han estat transferits a la Comunitat Valenciana.

 

 

TÍTOL ÚNIC

 

CAPÍTOL PRIMER  
 De la creació i la personalitat jurídica

 

**Article 1**

Es crea «Ferrocarrils de la Generalitat Valenciana», abreujadament FGV, com a Ens Públic de la Generalitat, que tindrà per objecte les funcions, atribucions i fins establerts en aquesta Llei.

 

**Article 2**

«Ferrocarrils de la Generalitat Valenciana» és una Entitat de Dret Públic, amb personalitat jurídica pròpia, i independent de la personalitat jurídica de la Generalitat, està subjecta a l'ordenament jurídic privat i gaudeix d'autonomia en l'organització, de patrimoni propi i de capacitat plena per al desplegament de les seues finalitats.

La relació d'aquesta amb el Consell de la Generalitat Valenciana s'efectuarà a través de la Conselleria d'Obres Públiques, Urbanisme i Transports, de conformitat amb el que establesca l'Estatut pel qual ha de regir-se.

 

 

CAPÍTOL SEGON  
 Objecte

 

**Article 3******[1]****

Ferrocarrils de la Generalitat Valenciana tindrà com a objecte l’explotació i la gestió de les línies de ferrocarril i serveis complementaris de transports que s’han transferit a la Generalitat Valenciana, com també de les que en el futur puguen ser-li encomanades per aquesta.

Amb relació al seu objecte, Ferrocarrils de la Generalitat Valenciana podrà realitzar les obres i els serveis que en siguen convenients per a la millor explotació, ampliar, renovar o millorar els establiments i els mitjans d’explotació, dur a terme quantes activitats comercials i industrials estime convenients i siguen base, desenvolupament o conseqüència de l’explotació de línies ferroviàries i tramviàries i dels altres mitjans de transport terrestre complementaris o substitutius del ferrocarril, i realitzar per al compliment dels seus fins i de conformitat amb les normes aplicables qualsevol classe d’actes de gestió i disposició.

Així mateix, forma part de l’objecte social de Ferrocarrils de la Generalitat Valenciana, a títol enunciatiu i no limitador, la formalització de contractes l’objecte de la qual siga la redacció de projectes per a tercers, la direcció i l’assessorament tècnic dels dits contractes, la prestació de serveis i activitats de consultoria relacionats amb el transport ferroviari o tramviari o modes semblants. Ferrocarrils de la Generalitat Valenciana podrà dur a terme aquestes activitats bé per si mateix o en associació amb altres empreses o entitats públiques o privades, en procediments de licitació per a l’obtenció dels oportuns contractes, com també subscriure amb els tercers els documents contractuals necessaris o convenients per a la finalitat expressada.

L’entitat podrà realitzar les activitats integrants del seu objecte, totalment o parcialment, de manera indirecta, mitjançant la titularitat d’accions o participacions en societats amb objecte idèntic o anàleg.

 

 

CAPÍTOL TERCER  
 Règim jurídic

 

**Article 4**

Un. «Ferrocarrils de la Generalitat Valenciana» es regirà per aquesta Llei, les disposicions especials que amb posterioritat es promulguen i en concret:

a) Per les normes de Dret Civil, Mercantil i Laboral quant a l'actuació com a empresa mercantil.

b) Pel Text Refós de la Llei d'Hisenda Pública de la Generalitat Valenciana, en tot allò que siga d'aplicació al seu règim econòmic i administratiu, i també, la legislació reguladora del domini públic, en allò que no contravinga el que disposa aquesta llei. ****[2]****

c) Per l'Estatut que aprove el Consell a proposta del Conseller d'Obres Públiques, Urbanisme i Transports, quant a estructura organitzativa, funcionament intern i relacions amb els òrgans i les Institucions de la Generalitat.

Dos. S'entén implícita la utilitat pública en relació amb l'expropiació d'immobles en les obres i instal·lacions que porte a cap «Ferrocarrils de la Generalitat Valenciana» per al compliment dels seus fins.

 

 

CAPÍTOL QUART  
 Òrgans

 

**Article 5**

Un. «Ferrocarrils de la Generalitat Valenciana» estarà regida per un Consell d'Administració compost per un President, un Vice-president i els Consellers, tots ells nomenats pel Consell de la Generalitat Valenciana a proposta del Conseller d'Obres Públiques, Urbanisme i Transports.

Les facultats i el funcionament del Consell d'Administració, del President i Vice-president, així com el nombre i qualitat dels Consellers, s'establiran en l'Estatut que regule «Ferrocarrils de la Generalitat Valenciana».

Dos. La inspecció dels serveis de «Ferrocarrils de la Generalitat Valenciana» la duran a terme externament els corresponents Serveis d'Inspecció de la Conselleria d'Obres Públiques, Urbanisme i Transports.

Per a l'exercici adequat dels serveis de «Ferrocarrils de la Generalitat Valenciana», el Conseller d'Obres Públiques, Urbanisme i Transports podrà delegar funcions públiques en determinats agents de l'Ens Públic esmentat, sense perjudici de la seua dependència orgànica de l'Ens susdit.

 

 

CAPÍTOL CINQUÉ  
 Patrimoni i recursos

 

**Article 6******[3]****

1.1 Constitueix el patrimoni de Ferrocarrils de la Generalitat Valenciana, distint al de la Generalitat Valenciana, el conjunt deIs béns, drets i obligacions deIs quals siga titular. Ferrocarrils de la Generalitat Valenciana formarà un inventari en el qual, junt amb els seus béns patrimonials, s'inclouran els de titularitat de la Generalitat Valenciana, adscrits a Ferrocarrils de la Generalitat Valenciana, distingint-hi els de caràcter demanial i els patrimonials.

1.2 Són béns patrimonials de Ferrocarrils de la Generalitat Valenciana:

a) Els béns mobles adscrits a les línies ferroviàries de titularitat autonòmica que haja d'explotar Ferrocarrils de la Generalitat Valenciana.

b) Els immobles que Ferrocarrils de la Generalitat Valenciana haja adquirit o adquirisca per qualsevol títol o li pogueren ser cedits.

c) Els béns de domini públic adscrits a les línies ferroviàries, quan siguen desafectats.

1.3 Són béns de domini públic adscrits a Ferrocarrils de la Generalitat Valenciana:

a) Els terrenys pels quals discorre la línia. Tindran aquesta consideració els terrenys ocupats per l' explotació de la línia fèrria i la franja de domini públic que en cada cas establisca la normativa aplicable, mesurada segons les normes de policia de ferrocarrils. En les zones urbanes aquesta distancia es determinarà reglamentàriament.

Quan es tracte de ponts, túnels, viaductes i estructures d'obres similars pels quals discorre la via, serà de domini públic el terreny ocupat pels suports de l'estructura.

b) Els béns immobles que resulten permanentment necessaris per a la prestació del servei i respecte deIs quals es realitze expressament l'afectació demanial d'acord amb el que disposa la legislació de patrimoni de la Generalitat Valenciana.

A aquest efecte es consideraran permanentment necessaris per a la prestació deIs serveis els edificis i els terrenys compresos en les estacions ferroviàries fins al tancament d'aquestes, llevat d'aquells en què es donen circumstàncies objectives que justifiquen individualment la seua exclusió. Aquesta exclusió no podrà mai estar referida a la zona d'andanes de platja de vies, d'accessos i eixides de viatgers, de càrrega i descàrrega de vehicles, o d'altres igualment dedicades a serveis propis de l'estació.

c) Els béns immobles l'adquisició deIs quals s'ha realitzat o es realitze en virtut d'expropiació forçosa.

1.4 Són béns patrimonials de la Generalitat Valenciana els béns immobles de tal caràcter adscrits a Ferrocarrils de la Generalitat Valenciana, fent expressa reserva de la propietat autonòmica.

2.1 Ferrocarrils de la Generalitat Valenciana tindrà, amb l'autorització prèvia del Govern Valencià, la lliure disposició deIs béns que s'integren en el seu patrimoni. Així mateix podrà realitzar, en relació amb els de domini públic, els aprofitaments que siguen complementaris o estiguen relacionats amb la funció essencial de transport ferroviari a què aquests es troben afectats.

2.2 El Consell d' Administració de Ferrocarrils de la Generalitat Valenciana podrà, sense expressa declaració de desafectació del servei, acordar el desballestament i, si escau, l'alienació de les instal·lacions i del material motor i mòbil inservible, i també deIs béns immobles de qualsevol naturalesa.

La desafectació deIs béns immobles a què fan referència els paràgrafs a) i b), apartat I.3, es durà a terme d'acord amb les regles següents:

a) El Consell d' Administració haurà de declarar innecessaris els béns immobles que no siguen necessaris per a la prestació del servei que té encomanat.

b) La declaració serà comunicada a la Conselleria d'Economia i Hisenda per a la desafectació corresponent, d'acord amb la Llei de Patrimoni de la Generalitat Valenciana, i la consegüent incorporació al Patrimoni de Ferrocarrils de la Generalitat Valenciana.

2.3 La desafectació deIs béns a què fa referència el paràgraf c) de l'apartat I.3, en els quals no concórreguen les circumstàncies previstes en els paràgrafs a) i b) d'aquest, s'entendrà realitzada mitjançant l'acord d'innecessarietat realitzat per Ferrocarrils de la Generalitat Valenciana, i l'oferiment de l'exercici del dret de reversió als seus antics propietaris o als seus causahavents, aquests béns s'incorporaran al patrimoni de Ferrocarrils de la Generalitat Valenciana si el dret de reversió no fóra exercit dins del termini i en la forma escaient. A aquest efecte, serà obligat l'oferiment de l'exercici de reversió als seus titulars.

3. Ferrocarrils de la Generalitat Valenciana podrà exercir, tant respecte als béns propis com deIs que tinga a títol d'adscripció, les mateixes facultats de recuperació possessòria que tinga la Generalitat Valenciana sobre els seus.

 

**Article 7**

Seran recursos de «Ferrocarrils de la Generalitat Valenciana»:

1. Les aportacions i les subvencions que la Generalitat Valenciana establesca en els Pressupostos Generals.

2. Les subvencions o aportacions voluntàries d'Entitats i Institucions tant públiques com privades.

3. Les rendes i productes generats pels seus béns i valors.

4. Els ingressos procedents de l'explotació del seus serveis.

5. Qualssevol altres recursos que li puguen ser atribuïts.

 

 

DISPOSICIONS FINALS

 

**Primera**

El Consell regularà mitjançant Decret, abans del 31 de desembre d'enguany, a proposta del Conseller d'Obres Públiques, Urbanisme i Transports, l'Estatut de «Ferrocarrils de la Generalitat Valenciana». Igualment correspon al Consell i al Conseller d'Obres Públiques, Urbanisme i Transports, en l’àmbit de les seues competències respectives, dictar quantes disposicions reglamentaries siguen necessàries per al desenvolupament d'aquesta Llei.

 

**Segona**

Aquesta Llei entrarà en vigor l'endemà de la publicació al *Diari Oficial de la Generalitat Valenciana*.

 

Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.

 

València, 10 de novembre de 1986.

 

El President de la Generalitat,

JOAN LERMA I BLASCO

 

 

---

****[1]****L’article 3 es modifica per l’article 161 de la [**Llei 10/2012, de 21 de desembre**](https://dogv.gva.es/va/eli/es-vc/l/2012/12/21/10/), de Mesures Fiscals, de Gestió Administrativa i Financera, i d'Organització de la Generalitat. (DOGV núm. 6931 de 27.12.2012) Ref. Base de dades 011715/2012.

****[2]****L’article 4.1.b) es modifica per l’article 3 de la [**Llei 3/1996, de 30 de desembre**](https://dogv.gva.es/va/eli/es-vc/l/1996/12/30/3/), de la Generalitat Valenciana, de Mesures de Gestió i Organització de la Generalitat Valenciana. (DOGV núm. 2900 de 31.12.1996) Ref. Base de dades 3435/1996.

****[3]****L’article 6 es modifica per l’article 4 de la [**Llei 3/1996, de 30 de desembre**](https://dogv.gva.es/va/eli/es-vc/l/1996/12/30/3/).


Còpia Permalink ELI